Okresná prokuratúra Košice II 
Mojmírova 5, 040 46 Košice 1

Sp. zn. : 3 Pv 685/13/8803	Košice II, 17.4.2014
EEČ : 2-64-268-2014

U Z N E S E N I E

Trestná vec:	obvinená XXXXX 
Prečin:	prečin nezaplatenia dane a poistného podľa § 278 ods. 1 Trestného zákona

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej XXXXX  pre prečin nezaplatenia dane a poistného podľa § 278 ods. 1 Trestného zákona na  tom skutkovom základe, že:

-	ako štatutárny zástupca podnikateľského subjektu XXXXX XXXXX XXXXX, IČO: XXXXX SZČO mala v zmysle zákona  o soc. poistení platiť poistné na soc. poistenie s tým, že v Sociálnej poisťovni bola registrovaná od 01.07.2006 do 31.03.2013 ako SZČO, kedy došlo dňa 31.03.2013 aj k zániku živnostenského oprávnenia podľa výpisu zo živnostenského registra a túto povinnosť si za obdobie od 08/2011 do 03/2013 neplnila v zmysle zákona o soc. poistení, čím nezaplatila poistné na soc. poistenie spolu vo výške 2.179,01 €. Sociálna poisťovňa    rovnako uvedený subjekt registrovala ako zamestnávateľa, pričom registrácia bola ukončená k 31.03.2013 a Sociálna poisťovňa eviduje voči danému subjektu v postavení zamestnávateľa nezaplatené poistné za zamestnávateľa za obdobie 1-3/2013 vo výške 905,36 €. Nezaplatením ako zamestnávateľ za obdobie 1-3/2013 nezaplatila poistné na sociálne poistenie vo výške 905,36 € a taktiež ako samostatne zárobkovo činná osoba za obdobie 8-2011 - 3/2013 nezaplatila poistné na sociálne poistenie vo výške 2.179,01 €, čím vznikla Sociálnej poisťovni pobočka XXXXX, ul. XXXXX celková škoda vo výške 3.084,37 €,

lebo zanikla trestnosť činu

Odôvodnenie:
	Uznesením povereného príslušníka Obvodného oddelenia PZ XXXXX XXXXX  sp. zn. XXXXX zo dňa 06.02.2014 bolo XXXXX  vznesené  obvinenie  pre  prečin  nezaplatenia dane a poistného  podľa  § 278 ods. 1 Trestného zákona na skutkovom základe uvedenom vo výrokovej časti tohto uznesenia.

	V rámci vyšetrovania boli vypočutí obvinená XXXXX, splnomocnenec poškodenej strany XXXXX, boli zabezpečené listinné dôkazy relevantné pre objektívne rozhodnutie vo veci.

	Obvinená sa dňa   11.03.2014 dostavila na Obvodné oddelenie PZ XXXXX - XXXXX pričom uviedla, že dňa 07.03.2014 uhradila Sociálnej poisťovni  v Košiciach celý dlh vo výške 3.048,37 €, o čom predložila potvrdenie o vyplatení dlhu.

	Túto skutočnosť potvrdila vo svojej výpovedi aj zástupkyňa poškodenej strany XXXXX vo svojej výpovedi zo dňa 14.03.2014.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak trestnosť činu zanikla.

Podľa § 86 písm. e/ Trestného zákona trestnosť činu nezaplatenia dane a poistného podľa § 278 Trestného zákona zanikne, ak splatná daň  a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. Predmetné ustanovenie trestného poriadku nadobudlo účinnosť od 01.01.2013.

Zo spisu ďalej vyplýva, že obvinená nebola za obdobný čin v predchádzajúcich dvadsiatich štyroch mesiacoch postihnutá, ani voči nej nebolo za obdobný čin v predchádzajúcich dvadsiatich štyroch mesiacoch zastavené trestné stíhanie z dôvodu zániku trestnej činnosti podľa odseku 1.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor